(দিনাজপুর২৪.কম) ভারতের অন্ধ্র প্রদেশে বরযাত্রীবাহী একটি মিনি ট্রাকের সঙ্গে বাসের মুখোমুখি সংঘর্ষে ১৩ জন নিহত হয়েছেন। এ ঘটনায় আহত হয়েছেন আরও ১০ জন। শনিবার প্রদেশের প্রকাসম জেলার কান্দুকুর শহরের কাছে এ দুর্ঘটনা ঘটে। হতাহতরা সবাই মিনি ট্রাকের যাত্রী। আহতদের ওঙ্গোলের হাসপাতালে ভর্তি করা হয়েছে। কান্দুকুর থানার পুলিশ পরিদর্শক লক্ষণ সংবাদমাধ্যমকে জানান, মিনি ট্রাক ও বাসের মুখোমুখ সংঘর্ষে ঘটনাস্থলেই ১৩ জনের মৃত্যু হয়। সংঘর্ষের ফলে বাসটিতে আগুন ধরে যায়। তবে বাসটিতে কোনো যাত্রী ছিল না। সংঘর্ষের পর চালক ও তার সহকারী পলাতক রয়েছে।